شەفەق نیوز/ گەردەلویلیگ خوەلواران لە شەوەکی ئمروو دووشەممە دەێد لە عراق، بوودە هووکار پەکخستن گشت گەشتەیل ئاسمانی فرۆکەخانەیل ئیران لە مابەین نەجەف و تەهران، و گەشتی ئاسمانی هندییش لە جیای بەغدا لە فرۆکەخانەی بەسرە داوەزیا.
وەڕێەوبەر گشتی فرۆکەخانەی ناودەوڵەتی ئیمام خومەێنی لە ئیران وت، " ئمڕوو گشت گەشتەیل مابەین تەهران و نەجەف و وەپێچەوانەوە پەکخریان تا وەختیگتر لەوەر کەمی ئاست دوینین و پیسی واگە و شەپوول خوەڵواران.
لەهەمان وەخت گەردەلویل خوەڵواران بویە هووکار داوەزین گەشت دڵهی-بەغدا لە فرۆکەخانەی بەسرە لە باشوور عراق، لەوەر خەسی گەردەلویلە خوەڵ و توزەگە ک هالە کەشوهەوای پایتەخت.
ئیدارەی فرۆکەخانەی ناودەوڵەتی بەغدا، ئمڕوو دوشەممە، لە دویای ئەوەگ ئاست دوینین رەسیە 400م ئاگادار گەشتیارەیل لە بەسیان فرۆکەخانەگە کرد.
